cyanic-selkie/wikianc huggingface dataset:
Agensi Perisikan Pusat
Pada 1949, Akta Central Intelligence Agency Act (juga dipanggil "Public Law 110") telah diluluskan, dimana mengizinkan agensi untuk menggunakan fiskal Sulit dan prosedur administratif dan membenarkannya dari banyak limitasi penggunaan kewangan kerajaan. Akta ini juga membenarkan CIA untuk memperolehi maklumat "organisasi, fungsi, pegawai, pangkat, pendapatan, atau jumlah pekerja." Ia juga mencipta program yang dipanggil "PL-110" untuk menguruskan faktor dan maklumat asing diluar dari pada prosidur imigrasi, dan memberi "cover story" dan sokongan ekonomi persendirian.
Semasa tahun pertama ditubuhkan, agensi kerajaan lain tidak begitu menggunakan Agensi. Tetapi ia menjadi keperluan apabila terbit kemahuan untuk mengalahkan atau bersaing dengan aktiviti KGB di seluruh dunia, tanggungjawab dimana hanya boleh dilaksanakan dengan pelaksanaan yang tidak lurus. Dengan keputusan, beberapa agensi kerajaan diwajibkan untuk bekerja rapat dengan CIA. Penambahan dramatik Agensi dan pembangkitan semangat kebebasan dibawah DCI Allen Dulles diserap pada trend ini.
Akta Intelligence Reform and Terrorism Prevention Act 2004 telah meminda Akta National Security Act dan ia mewujudkan dua jawatan iaitu Director of National Intelligence yang akan mengambil beberapa tugasan DCI, dan seorang pengarah berasingan yang dipanggil Director of the Central Intelligence Agency (D/CIA).
Peranan
Peranan CIA yang paling utama ialah untuk menyedarkan pegawai atasan AS mengenai isu-isu perisikan yang penting. Ini memerlukan proses yang amat rumit. Pertama ialah peringkat mengenalpasti masalah atau isu keselamatan nasional yang penting bagi kerajaan AS. Misalnya, CIA mungkin diarahkan untuk mengkaji perisikan mengenai aktiviti perancangan pengganas di luar negara. Pihak CIA mempunyai beberapa cara untuk mencari maklumat perisikan. Antara lain ialah dengan menterjemah sebarang suratkhabar, majalah atau rancangan radio atau televisyen sesebuah negara. Imej satelit digunakan untuk mengambil rakaman imej dari angkasa lepas dan juruanalisa imej akan melaporkan apa yang mereka lihat, seperti, pegerakan pengganas dan sebagainya. Penganalisa signal akan decrypt mesej berkod yang dihantar dari negara asing. CIA juga akan mengambil pekerja asing untuk mendapat maklumat dalaman mengenai sesebuah negara.
Selepas kesemua maklumat telah dikumpul, penganalisa perisikan intelligence analysts akan menggabungkan maklumat dari pelbagai sumber tersebut dan cuba menilai apa yang sedang berlaku, mengapa ia berlaku, apa yang mungkin akan berlaku, dan bagaimana ia relevan dengan kepentingan AS. Hasilnya ialah sebuah laporan yang bebas dari unsur politik political bias, yang akan diberi kepada pegawai atasan termasuk President's Daily Brief (PDB), --berita ringkas yang diberi kepada Presiden AS serta pegawai atasannya yang lain setiap hari.
Tan Eng Huat
Tan Eng Huat ialah seorang pelukis komik Malaysia dan juga antarabangsa. Beliau juga dikenali dengan nama pena Kutu semasa beliau bekerja dengan Kumpulan Art Square.
Biografi
Tan Eng Huat dilahirkan pada tahun 1974 di Teluk Intan, negeri Perak, beliau memulakan  kerjayanya sebagai kartunis DC Comics pada tahun 2000. Beliau telah keluarkan sebanyak 22 isu komik Doom Patrol selepas setahun  berada di sana. Komik Doom Patrol telah mendapat pengiktirafan antarabangsa apabila ia memenangi 2 anugerah antarabangsa iaitu Anugerah Russ Manning 2002 di USA ('Best New Comer') & The 5th Nation Comic Award 2002 di England ('Best New Talent'). Beliau kemudiannya menjadi pelukis bagi komik 'Justice League of America' & 'The Authority' pada tahun 2003 di mana 'Justice League of America' telah dicalonkan dalam Anugerah Eisner bagi kategori ('Best Penciller/Inker'). Sebelum berjaya sebagai artis antarabangsa, beliau pernah menyumbangkan karya-karya eksklusifnya di awal kemunculan majalah Gempak (isu 1 - 18).
8-bit
Integer 8-bit dapat menyimpan 28 (256) nilai yang unik. Unit pemprosesan pusat 8-bit biasanya menggunakan bas data 8-bit dan bas alamat 16-bit. Oleh itu, ruang alamatnya terhad kepada 64 kilobait. Walaupun demikian, had ini bukannya "hukum tabii" dan terdapat juga kekecualian.
Mikropemproses 8-bit pertama yang digunakan secara meluas ialah Intel 8080. Biasanya dijalankan pada sistem pengendalian CP/M, ia digunakan untuk banyak kad pintar dan komputer penggemar pada lewat dekad 1970-an dan awal 1980-an. Zilog Z80 (serasi dengan 8080) dan Motorola 6800 juga digunakan untuk komputer yang serupa, dengan Z80 dan MOS Technology 6502 8-bit digunakan secara meluas untuk komputer rumah dan konsol permainan dalam dekad 1970-an dan 1980-an. Banyak mikropemproses atau mikropengawal 8-bit merupakan asas kepada sistem terbenam yang biasa digunakan pada hari ini.
Dinasti Rai
Dinasti Rai (sekitar 489-632 Masihi) ialah sebuah kerajaan pada zaman klasik di benua India, yang berasal dari wilayah Sindh, kini sebahagian Pakistan. Dinasti ini pada puncaknya memerintah sebahagian besar wilayah barat laut benua India. Pengaruh Rai meluas dari Kashmir di timur, pelabuhan Makran dan Debal (Karachi moden) di barat, pelabuhan Surat di selatan, dan kawasan bukit Kandahar, Sulaiman, Ferdan dan Kikanan di utara. Dinasti ini memerintah seluas lebih 600,000 batu persegi (1,553,993 km2), dan dinasti Rai memerintah selama 143 tahun.
8-bit
Selepas membangunkan mikropemproses 4-bit pada awal dekad 1970-an (mulai dengan Intel 4004), Intel dengan pantasnya mengeluarkan pemproses 8-bit, dengan pesaingnya turut mencontohinya. Prestasi dan ingatan pemproses 4-bit yang terhad bermakna bahawa pemproses ini tidak lagi digunakan untuk atur cara penggunaan yang memerlukan prestasi tinggi dan jumlah ingatan yang besar.
Dinasti Rai
Pertempuran Rasil pada 632 M memainkan peranan penting dalam kemerosotan mereka. Pertempuran itu mengakibatkan pihak Khulafa al-Rasyidin menakluki pantai Makran. Buku Chach Nama mencatat detik-detik terakhir dinasti Rai dan pengangkatan Chach dari Alor ke takhta.
8-bit
Sebilangan contoh pemproses 8-bit adalah seperti yang berikut:
Weston, Sabah
Etimologi
Nama asal Weston ialah "SUGIN LAWAS" bersempena dengan kedudukannya menempel dikawasan Teluk Brunei yang seolah-olah sebagai sugin di pipi (muka) seseorang. Kemudian namanya ditukar kepada "WEST TOWN" mengambil sempena nama seorang Pegawai British A.J. West yang merancang dan membina landasan keretapi dari Beaufort ke Weston. Sebutan orang Brunei (suku kaum majoriti Pekan ini), yang membunyikan perkataan "WEST TOWN" sebagai "WESTON" akhirnya menjadikan Pekan "West Town" menjadi Pekan "Weston" sekarang ini.
Saint-Bernard, Isère
Saint-Bernard ialah komun di jabatan Isère di Rhône-Alpes di tenggara Perancis.
Weston, Sabah
Etimologi
A.J. West juga pernah mencadangkan Pekan Weston sebagai Ibu Negeri North Borneo berdasarkan kedudukannya dekat dengan Pulau Labuan dan laluan produk-produk pertanian (getah) keluar (Ke Malaya/Singapura - pada masa itu dan terus ke England - destinasi akhir). Selanjutnya, kedudukan pelabuhannya yang berada didalam Teluk Brunei, terlindung dari tiupan angin ribut dan juga amat sesuai dari segi keselamatan serta mudah diawasi dari serangan lanun-lanun pada masa itu, menjadikan Pekan Weston dicadangkan sebagai Ibu Negeri North Borneo pada masa itu. Namun cadangan ini terpaksa dibatalkan disebabkan kawasan perairan Teluk Brunei (dimana terletaknya Pekan Weston) cetek dan tidak sesuai/tidak dapat menampung keperluan kapal-kapal besar yang akan membawa produk-produk pertanian (getah). Semasa Perang Dunia II, Pekan Weston menjadi tempat pertama dimana kapal-kapal Tentera Jepun dari Pulau Labuan, mendarat di Tanah Besar North Borneo. Dari Pekan Weston tentera Jepun terus mara ke Beaufort dan menguasai Pekan Beaufort.
Dalam Disember 1962, dimana Pemberontakan Tentera Nasional Kalimantan Utara (TNKU) berlaku di Negara Brunei (diketuai oleh A.M Azahari - Ketua Parti Rakyat Brunei) Pekan Weston juga terlibat dimana beberapa orang penduduk tempatan Kg. Lubuk Weston melancarkan tindakan ala tentera, menahan seorang anggota polis, dan seorang Pegawai Khas USNO serta merampas senjata api polis dan Pegawai Khas berkenaan. Satu insiden tembak-menembak terjadi diantara TNKU dan beberapa orang polis dari Daerah Sipitang (dalam sebuah bot polis) yang datang mahu menyiasat apa yang berlaku. Pihak polis apabila diserang hendap di Pelabuhan Pekan Weston, terpaksa berpatah balik ke Sipitang. TNKU berhasil menguasi Pekan Weston selama satu hari satu malam sebelum tentera kerajaan dari Ibu Negeri (Jesselton pada masa itu) membebaskan Pekan Weston dari cengkaman - TNKU.
Jumlah penduduk sekitar Weston
Berikut merupakan jumlah penduduk di sekitar Weston pada tahun 2010 mengikut kumpulan etnik, kawasan Pihak Berkuasa Tempatan dan negeri, Malaysia;
Jantina
Berikut merupakan jumlah penduduk sekitar Weston pada tahun 2010 mengikut pecahan jantina seperti berikut;
Rumah Hogwarts
Di dalam siri Harry Potter, Sekolah Sihir Hogwarts dibahagikan kepada sistem empat rumah, di mana setiap satunya mengambil nama sempena nama keluarga empat ahli sihir terkemuka pada zaman dahulu: iaitu Godric Gryffindor, Salazar Slytherin, Rowena Ravenclaw dan Helga Hufflepuff. Para pelajar dari setiap rumah tersebut akan bersaing setiap tahun, sama ada untuk mendapat markah atas nilai murni mereka atau dipotong markah atas kesalahan mereka, dan rumah yang mempunyai markah terkumpul paling banyak akan memenangi Piala Rumah. Setiap rumah juga mempunyai pasukan Quidditch mereka yang tersendiri yang bertanding untuk mendapatkan Piala Quidditch. Kedua-dua pertandingan tersebut mencetuskan persengketaan antara rumah-rumah tersebut, namun kedua-duanya sering dikuasai oleh rumah Gryffindor dan Slytherin. Rumah-rumah di Hogwarts adalah tempat para pelajar bernaung untuk belajar dan menetap bersama di asrama bersama-sama rakan sepasukan. Setiap tahun, ada masa di mana para pelajar sebaya dari pasukan yang berbeza akan berkongsi kelas dan guru yang mengajar. Walau bagaiamanapun, setiap asrama dan dan bilik umum tidak dapat dimasuki oleh pelajar yang bukan berasal daripada pasukan yang sama, melainkan pelajar tersebut masuk bersama-sama pelajar yang merupakan pelajar bagi pasukan tersebut.
Gryffindor
Rumah Gryffindor menghargai keberanian dan kesetiaan melampaui segala-galanya. Jatanya mempunyai lambang singa, dan warna yang digunakan ialah merah dan emas. Sir Nicholas de Mimsy-Porpington yang lebih dikenali sebagai Nick yang Hampir Tidak Berkepala merupakan hantu yang mewakili rumah ini. Mengikut J.K. Rowling, rumah Gryffindor berkitar dan mempunyai kaitan dengan unsur api. Pengasas rumah ini ialah Godric Gryffindor. Untuk menampakkkan lagi kaitan rumah ini dengan elemen api, alumni daripada pasukan Gryffindor seperti Albus Dumbledore dan Minerva McGonagall, kelihatan menggemari menggunakan elemen tersebut sebagai senjata pilihan.
Sungguhpun rumah ini dianggap sebagai rumah yang protagonis namun tidak kesemua pelajar Gryffindor baik hati. Contohnya Cormac McLaggen, beliau merupakan seorang yang menampilkan kualiti pelajar Gryffindor yang kurang baik. Hal ini adalah kerana, beliau seorang yang panas baran, bongkak, dan tidak menyukai sesuatu yang tidak mengikut kehendak atau citarasanya. Dia tidak menyukai Ronald Weasley hanya kerana Ron telah mengalahkan beliau dalam pemilihan sebagai Beater untuk pasukan Quidditch Gryffindor. Contoh lain ialah seperti Romilda Vane yang suka menipu dan licik kerana beliau pernah cuba untuk menggoda Harry Potter dengan menggunakan ubat pengasih. Beliau juga bersikap meninggi diri terhadap Neville Longbottom dan Luna Lovegood. Walau bagaimanapun, sifat kedua-dua mereka yang tegar dan yakin terhadap diri sendiri membolehkan mereka untuk dikisihkan ke pasukan Gryffindor. Walau bagaimanapun pemilihan Peter Pettigrew untuk menyertai pasukan ini amat meragukan. Hal ini kerana, beliau seorang yang penakut dan suka mengampu dan hanya beliau seorang sahaja dari pasukan Gryffindor yang menyertai Death Eater.
Terletak di salah satu menara tertinggi di Hogwarts, tempat untuk memasuki bilik umum pasukan ini terlaetak di tingkat tujuh menara tersebut dan dikawalselia oleh potret Perempuan Gemuk yang sering memakai pakaian berwarna merah jambu yang hanya membenarkan mereka yang mempunyai kata laluan yang betul sahaj boleh memsuki bilik umum tersebut.
Nama-nama pelajar dari pasukan ini:
Hufflepuff
Rumah Hufflepuff telah diasaskan oleh Helga Hufflepuff yang menhargai kerja keras, kesetiaan, toleransi, dan keadilan melampaui segala-galanya. Lambangnya mempunyai gambar badger, dan warna seperti kuning dan hitam. Friar Gemuk merupakan hanyu yang mewakil pasukan ini. Mengikut J. K. Rowling, pasukan Hufflepuff berkaitan dengan elemen tanah. Asrama pasukan ini terletak di bawah tanah (berkaitan elemen tanah) dan pintu masuknya terletak di kawasan dapur yang mempunyai satu potret lukisan yang memerlukan kata laluan untuk memasukinya. Bilik ini dipenuhi dengan langsir-langsir tergantung yang berwarna kuning dan kerusi duduk yang besar yang turut mempuyai terowong bawah tanah yang menuju ke asrama tang mempunyai pintu yang bulat. Jarang nama pelajar-pelajar dari rumah ini terlibat dalam siri Harry Potter ini secara umumnya.
Ketua Pasukan rumah ini buat masa sekarang ialah Profesor Pomona Sprout.
Nama-nama pelajar yang berasal dari rumah ini:
Ravenclaw
Rumah Ravenclaw menghargai kebijaksanaan, kreativiti, kecerdikan dan kepandaian. Jatanya mempunyai lambang burung helang dan warnanya pula ialah biru dan gangsa (diubah kepada biru dan perak di dalam filem). Hantu pasukan ini ialah Grey Lady, yang kemudiannya diketahui sebagai anak perempuan kepada Helena Ravenclaw di mana Rowena Ravenclaw ialah neneknya. Mengikut J.K. Rowling, rumah ini mempunyai kaitan dengan elemen udara.
Rowena Ravenclaw sendiri digambarkan sebagai perempuan yang cantik, di mana masih lagi diikuti oleh pasukannya. Daya penarik bersama kecantikan dan kecerdikan bagi pelajar perempuan rumah ini ialah perkara biasa di mana pelajarnya seperti Cho Chang digambarkan sebagai sangat cantik, dan adik-beradik kembar Patil iaitu Padma Patil dan Parvati Patil (Parvati berada di rumah Gryffindor) juga dikatakan sebagai gadis tercantik oleh Dean Thomas. Luna Lovegood pula semasa mengikut Harry ke parti Horace Slughorn juga dikatakan cantik di mana beliau menjadi bahan cemburuan pelajar lain. Helena Ravenclaw, anak perempuan kepada Rowena, juga dikatakan hantu yang aga angkuh walaupun cantik. Walau bagaimanapun, hanya Myrtle Mengerang yang dari pasukan ini yang seing dibuli akibat kekuranganya dari segi luaran.
Asrama pasukan ini terletak di menara barat Hogwarts. Bilik umum mereka pula digambarkan sebagai bilik yang penuh dengan langsir biru yang bergantungan dengan kerusi duduk yang besar dan kubah silingnya pula dicatkan gambar bintang-bintang. Di dalam bilik tersebut juga mempunyai satu patung Rowena Ravenclaw yang sedang memakai mahkotanya. Harry juga perasan bahawa bahagian bilik ini mempunyai pemandangan gunung yang mengelilinginya. Untuk memsuki bilik ini, satu teka-teki perlu diselesaikan, berbanding rumah-rumah lain yang memerlukan kata laluan ntuk memasuki bilik umum mereka.
Ketua Pasukan rumah ini buat masa sekarang ialah Profesor Filius Flitwick.
Nama-nama pelajar yang berasal dari rumah ini:
Slytherin
Seperti pengasasnya Salazar Slytherin, rumah Slytherin menghargai keinginan, kelicikan, yang pintar akal, dan yang paling utama: berdarah tulen. Kebanyakkan pelajar rumah ini menunjukkan amalan Machiavellianisme yang tinggi selain gilakan kuasa. Haiwan yang mewakili pasukan ini adalah ular air yang berwarna perak, dan warna rumah yang mewakili rumah mereka pula ialah hijau dan perak. Baron Berdarah ataupun dikenali sebagai Bloody Baron yang merupakan hantu mewakili pasukan ini. Mengikut kata J. K. Rowling, pasukan Slytherin ini mempunyai kaitan dengna unsur air. Asrama dan bilik umum pasukan ini dapat dimasuki melalui dinding batu yang terdedah di kawasan kurungan bawah tanah. Bilik umum mereka adalah panjang, rendah dan mempunyai gaya seperti kurungan bawah tanah yang terletak di bawah tasik Hogwarts, dan dihiasi dengan lampu yang berwarna hijau dan kerusi berukir.
Sehingga penghujung Harry Potter dengan Putera Berdarah Kacukan, ketua pasukan rumah Sytherin ialah Profesor Severus Snape. Selepas Profesor Snape lari dengan para Death Eater, Profesor Horace Slughorn telah menggantikan jawatan tersebut, yang sebelum ini pernah dijawat beliau sebelum bersara iaitu sebelum diambil semula untuk bekerja.
Harry Potter mepunyai pandangan yang kurang baik terhadap pasukan ini dan telah meminta Topi Pengisih untuk tidak mengisihkan beliau ke rumah ini kerana reputasi negatif rumah ini. Hagrid juga pernah memberitahu beliau bahawa, "Tidak ada ahli sihir yang tidak baik tidak berada dalam pasukan Slytherin." Walau bagaiamanapun, ia kelihatan seperti satu cubaan Hagrid untuk memperbesarkan cerita tentang Sirius Black (yang merupakan seorang Gryffindor sebelum diketahui oleh Hagrid) yang kononya merupakan pengikut Lord Voldemort (ironiknya penjahat sebenar ialah Peter Pettigrew, yang juga seorang ahli pasukan Gryffindor). Walau bagaimanapun, masih tidak dapat dinafikan banyak ahli sihir jahat yang berasal dari pasukan ini, termasuklah Voldemort, Keluarga Malfoy, Bellatrix Lestrange, Avery, dan Wilkes. Walau bagaimanapun, Salazar Slytherin bukanlah seorang ahli sihir yang jahat. Hal ini disebabkan beliau mempunyai impian yang malangnya termasuklah sifat mementingkan diri sendiri dan suka bersaing. Terdapat juga ahli pasukan ini yang baik hati seperti Horace Slughorn, Severus Snape (selepas kebaikannya diketahui dalam buku terakhir), Phineas Nigellus Black (walaupun menggunakan bahasa kasar seperti "darah lumpur" ), Andromeda Tonks, dan Regulus Black.
Mengikut Albus Dumbledore dalam Harry Potter dan Bilik Rahsia, antara kualiti yang turut menjadi dambaan ini ialah Parseltongue, pintar akal, kesungguhan, dan sedikit sifat yang suka melangar peraturan. Yang beliau pelikkan ialah, sifat itu semua terdapat pada Harry sendiri.
Berbeza dengan kehendak pengasas yang lain, Salazar Slytherin mahukan polisi yang lebih ketat dalam kemasukan pelajar: hanya mereka yang berdarah tulen sahaja akan dipilih. Kontroversi ini telah menyebabkan Salazar meninggalkan sekolah dan Bilik Rahsia. Seribu tahun kemudian, pasukan Slytherin masih mempunyai pengaruh yang kuat walaupun kini mereka terpaksa menerima mereka yang berdarah campuran (separuh Muggle, separuh ahli sihir) seperti Voldemort dan Severus Snape.
Sungguhpun Harry menggambarkan kebanyakan pelajar pasukan ini sebagai pembuli, nakal dan jahat, rumah ini turut menampilkan kisah dramatis penyesalan. Contohnya, Snape, seorang ahli pasukan ini (malah beliau pernah menjadi Ketua Pasukan ini), telah menghabiskan usia dewasanya untuk Kumpulan Phoenix dan dalam Azimat Maut, Harry telah terhutang budi terhadap beliau dan menganggap Snape sebagai seorang lelaki yang paling berani pernah beliau temui. Regulus, bekas seorang Death Eater dan merupakan adik kepada Sirius Black, telah berpaling tadah terhadap Voldemort pada usia 17 tahun, hingga sanggup terkorban bagi memastikan Voldemort menjadi manusia biasa yang akan mati. Malahan Draco Malfoy, musuh paling ketat Harry mempunyai nilai moral yang tinggi kerana beliau tidak sanggup berkorban untuk kejahatan yang sebenar. Ibunya, Narcissa Malfoy turut mengkhianati Voldemort atas sebab risaukan keselamatan anaknya. Oleh itu, dapat disimpulkan bahawa kualiti utama rumah Slytherin ialah (pandai akal, licik, dan pentingkan diri) bukanlah sikap utama pelajar mereka. Pelajar ini hanya mudah tertarik ke arah kejahatan. Sebegai contoh, Horace Slughorn, beliau sorang yang baik hati dan sayangkan pelajar cuma beliau lebih tertarik untuk berkawan dengan pelajar yang agak cemerlang dan berpengaruh atas sebab kepentingan diri sendiri.
Apabila Voldemort percaya yang beliau hampir membunuh Harry, Voldemort mendakwa yang beliau akan menghapuskan ketiga-tiga pasukan lain dan akan memaksa pelajar-pelajar Hogwarts yang lain untuk menyertai pasukan Slytherin sahaja. Walau bagaiamanapun, setelah kekalahan dan kematian beliau, pasukan ini tidak lagi hanya mementingkan kemasukan pelajar yang berdarah tulen sahaja. Namun, reputasi pasukan ini sebagai rumah untuk pelajar yang jahat masih kekal.
Antara ahli Slytherin yang agak terkenal ialah:
Rujukan
Τοποθεσίες της σειράς Χάρι Πότερ Hogwarts Zweinstein Hogwart
Stuttgart
Stuttgart, merupakan bandar raya yang terletak di selatan Jerman, dan ibu negeri Baden-Württemberg dengan penduduk lebih kurang 591,528 (pada April 2006) di dalam bandar raya dan sekitar 2.7 juta dalam kawasan metropolitan Stuttgart.
Industri automotif
Industri automotif merangkumi apa-apa bidang yang berkaitan kenderaan bermotor, dan ia merupakan sektor ekonomi terpenting dalam hasil pendapatan. Namun istilah industri automotif selalunya tidak termasuk industri lain yang berkaitan kenderaan selepas kenderaan bermotor dihantar kepada pengguna seperti bengkel kereta dan stesen minyak.
Trend penggunaan
Cawangan Detroit bagi Kumpulan Konsultan Boston meramalkan bahawa, menjelang tahun 2014, satu pertiga daripada permintaan dunia tertumpu kepada empat negara BRIC (Brazil, Rusia, India dan China). Pasaran automotif lain yang berpotensi untuk berkuasa ialah Iran dan Indonesia.
Sejarah
Kereta berenjin petrol pertama yang praktikal dibina oleh Karl Benz pada tahun 1885 di Mannheim, Jerman. Benz memperoleh paten bagi keretanya pada 29 Januari 1886, serta memulakan pengeluaran kereta pada tahun 1888, selepas isterinya Bertha Benz melakukan perjalanan jauh pertama pada Ogos 1888 - dari Mannheim ke Pforzheim dan pulang semula - sekaligus membuktikan bahawa pedati tanpa kuda tersebut sangat sesuai untuk kegunaan harian. Sejak tahun 2008, Laluan Memorial Bertha Benz diwartakan bagi mengenang peristiwa tersebut.
Tidak lama kemudian, Gottlieb Daimler dan Wilhelm Maybach di Stuttgart pada tahun 1889 mereka bentuk sebuah kenderaan dari mula sebagai sebuah kereta dan bukannya kereta kuda yang dilengkapi enjin. Mereka juga dinamakan sebagai pencipta motosikal pertama, Daimler Reitwagen, pada tahun 1885, tetapi Enrico Bernardi dari Universiti Padua di Itali, pada tahun 1882, telah mempatenkan enjin petrol satu silinder 0.024 hp 122 cc yang dipasang pada basikal roda tiga anak lelakinya, menjadikannya salah satu calon kereta pertama, serta motosikal pertama;. Bernardi membesarkan basikal roda tiga itu pada tahun 1892 untuk membawa dua penumpang dewasa.
Hubungan pengeluar
Adalah lumrah bagi sesebuah pengeluar kereta untuk memiliki saham dalam syarikat automotif lain. Pemilikan ini akan diterangkan dengan lebih lanjut bagi sesebuah syarikat individu.
L'Abergement-de-Varey
L'Abergement-de-Varey ialah komun di jabatan Ain dan di kawasan Rhône-Alpes di timur Perancis.
Perisian terbenam
Perisian terbenam biasanya ditulis untuk cip komputer bagi perkakasan tujuan khas dan bukannya untuk unit pemprosesan pusat (CPU) serba guna. Ia terbina ke dalam alat elektronik di dalam kereta, telefon, kelengkapan audio, alatan rumah, mainan, sistem keselamatan, perentak, televisyen, dan jam tangan digital, antara lain. Perisian ini mencapai kecanggihan yang tinggi dalam kegunaan untuk kapal terbang, peluru, sistem kawalan proses, dan sebagainya.
Perisian terbenam kekadangnya menggunakan sistem pengendalian masa nyata seperti LynxOS, VxWorks, Linux, eCos, ThreadX, Windows CE, Fusion RTOS, Nucleus RTOS, RTEMS, Integrity, dan Neutrino.
Jouy-le-Moutier
Jouy-le-Moutier ialah komun di jabatan Val-d'Oise di Île-de-France, utara Perancis.
Saint-Blaise-du-Buis
Saint-Blaise-du-Buis ialah komun di jabatan Isère di Rhône-Alpes di tenggara Perancis.
Swafoto
thumb|Beberapa gadis mengambil gambar sendiri di [[Pohela Falgun, Bangladesh.|362x362px]] Swafoto atau selfie (/ˈselfiː/) merupakan satu bentuk fotografi potret sendiri, biasanya diambil dengan menggunakan kamera digital ataupun telefon bimbit berkamera yang dipegang dengan tangan ataupun disokong menggunakan kayu penyokong khas.
Gambar swafoto sering dikongsikan di media sosial seperti Facebook, Instagram dan Twitter dan ia biasanya dilakukan dalam keadaan yang santai dan kasual. Kebanyakan swafoto diambil dengan kamera dipegang pada jarak satu lengan atau dipantulkan pada cermin dan bukannya menggunakan pemasa sendiri. Kayu swafoto boleh digunakan untuk meletakkan kedudukan kamera lebih jauh daripada subjek, membolehkan lebih banyak subjek yang boleh disertakan pada kamera.
Peristilahan
Perkataan sumber yang menggambarkan konsep ini, iaitu selfie, pertama kali dijumpai dalam satu forum internet di Australia bertajuk 'Dr Karl Self-Serve Science Forum' bertarikh 13 September 2002 ditulis Nathan Hope, salah seorang pengguna forum tersebut:
"'Um, drunk at a mates 21st, I tripped ofer (sic) and landed lip first (with front teeth coming a very close second) on a set of steps. I had a hole about 1cm long right through my bottom lip. And sorry about the focus, it was a selfie.'"
Sementara itu, istilah terjemahan yang dipadankan di Nusantara iaitu swafoto pertama kali diciptakan di Indonesia lalu merebak penggunaannya dalam media negara tersebut. Ia pertama kali digunakan pakai media cetak dan elektronik di luar Indonesia pada 19 Oktober 2016 dalam akhbar Sinar Harian di Malaysia.
Perkataan selca (kependekan self camera - "kamera diri"). turut disinonimkan terutamanya dalam konteks hiburan dan selebriti di Korea Selatan.
Sejarah
Robert Cornelius, seorang perintis Amerika dalam fotografi, menghasilkan daguereotaipe bagi dirinya pada tahun 1839 yang juga merupakan gambar foto pertama bagi seorang manusia. Oleh kerana proses tersebut lambat, dia sempat membuka kanta, mengambil gambar dalam masa seminit atau lebih, dan kemudiannya memasang kembali penutup kanta. Dia merekodkan di belakangnya, "Gambar cahaya pertama yang pernah diambil. 1839."
Penampilan sulung kamera kotak Kodak Brownie mudah alih pada tahun 1900 membawa kepada gambar fotografik sendiri yang menjadi teknik yang lebih meluas. Cara tersebut biasanya dengan menggunakan cermin dan menstabilkan kamera sama ada pada objek berhampiran ataupun pada tripod melihat pada pemidang tilik di atas kotak. Grand Duchess Anastasia Nikolaevna dari Rusia, pada usia 13 tahun, merupakan salah seorang remaja pertama yang mengambil gambarnya sendiri menggunakan cermin untuk dihantar kepada seorang kawan pada tahun 1914. Dalam sekeping surat yang disertakan sekali dengan gambar tersebut, dia menulis, "Saya mengambil gambar saya sendiri dengan melihat pada cermin. Ia sangat sukar kerana tangan saya menggigil."
Seawal tahun 2003, seorang ahli seni media dari Itali bernama Alberto Frigo mula mengambil gambar setiap objek yang digunakan oleh tangan kanannya. Projek jangka masa panjang tersebut menghasilkan koleksi gambar swafoto berkategori pertama yang menunjukkan ahli seni tersebut setiap kali dia menggosok gigi, setiap kali dia memakai minyak wangi, dsb.
Telefon bimbit Sony Ericsson Z1010, dilancarkan lewat tahun 2003, memperkenalkan konsep kamera hadapan. Kamera hadapan Z1010 mempunyai sensor untuk swafoto dan panggilan video.
Kecederaan semasa berswafoto
2014, 'Tahun Swafoto', juga merupakan tahun di mana Makati dan Pasig, 'Ibu Kota Swafoto Dunia', menyaksikan kematian berkaitan swafoto pertama di situ apabila seorang gadis berusia 14 tahun terjatuh dari tangga tingkat 3 menuju ke tingkat 2.
Pada tahun 2015, adalah dilaporkan bahawa lebih ramai orang terkorban semasa berswafoto pada tahun tersebut berbanding serangan jerung. Penerbitan lain sudah berhujah mengenai analisis tersebut. Pengambil gambar swafoto terjatuh sehingga mati apabila mereka hilang imbangan pada kedudukan tertentu, manakala yang lain pula cedera atau terkorban apabila bergaya dengan pistol tangan yang tertarik picunya secara tidak sengaja.
Berikutan kebimbangan mengenai peningkatan angka insiden di Rusia di mana cubaan menghasilkan swafoto unik membawa kepada kecederaan dan kematian, Kementerian Dalam Negeri Rusia mengeluarkan "Panduan Keselamatan Swafoto" pada tahun 2015 yang memberi amaran kepada peminat swafoto akan beberapa tingkah laku lazim yang berbahaya. Moscow, bandar raya Rusia yang paling aktif berswafoto, dianggarkan mempunyai 8 pengambil swafoto bagi setiap 100,000 orang, serta menduduki tangga ke-301 di dunia.
Menurut Profesor Amanda du Preez, terdapat sekurang-kurangnya tiga jenis gambar swafoto yang mendukumentasikan kematian:
Ia tidak termasuk kematian atau kecederaan yang ditanggung semasa cuba berswafoto.
Villaquirán de los Infantes
Villaquirán de los Infantes merupakan sebuah kawasan perbandaran di Sepanyol di Burgos, di komuniti autonomi Castile dan León.
Saint-Bonnet-de-Chavagne
Saint-Bonnet-de-Chavagne ialah komun di jabatan Isère di Rhône-Alpes di tenggara Perancis.
Gregg Sulkin
Gregg Sulkin (lahir 29 Mei 1992) merupakan seorang pelakon berbangsa Inggeris. Beliau membuat penampilan sulung filemnya dalam siri mini Doctor Zhivago pada tahun 2002. Beliau kemudiannya membintangi filem keluaran British tahun 2006 berjudul Sixty Six, dan seterusnya muncul dalam siri komedi Disney Channel, As the Bell Rings dan Wizards of Waverly Place. Pada tahun 2010, beliau membintangi filem televisyen Disney Channel Avalon High. Beliau turut muncul dalam rancangan khas televisyen The Wizards Return: Alex vs. Alex. Beliau membintangi rancangan MTV Faking It sebagai Liam Booker dari tahun 2014 sehingga pembatalannya pada tahun 2016. Beliau juga pernah muncul dalam Pretty Little Liars sebagai abang Ezra, Wesley "Wes" Fitzgerald. Pada tahun 2016, beliau membintangi watak Sam Fuller dalam filem ngeri seram Don't Hang Up. Beliau memegang watak sebagai Chase Stein dalam rancangan TV Runaways, berdasarkan siri Marvel Comics dengan nama yang sama.
Kehidupan awal
Sulkin dilahirkan di Westminster, London. Beliau merupakan seorang Yahudi dan mempunyai Bar Mitzvah di Tembok Barat di Jerusalem. Beliau bersekolah di Highgate School di London Utara.
Kerjaya
Sulkin membuat penampilan sulungnya dalam siri mini Doctor Zhivago 2002. Beliau kemudiannya membintangi komedi Sixty Six, sebagai Bernie Rubens, bersama Helena Bonham Carter, Eddie Marsan dan Catherine Tate. Sulkin juga memainkan watak sebagai JJ dalam komedi Disney Channel, As the Bell Rings, serta muncul dalam rancangan sci-fi kanak-kanak CBBC The Sarah Jane Adventures (spin-off bagi Doctor Who ), selain memainkan watak Adam dalam siri 3 dua-episod cerita The Mad Woman in the Attic.
Sulkin menjadi sebahagian daripada Pass the Plate Disney Channel sebagai Gregg dari UK. Beliau mempunyai peranan tetamu berulang dalam siri Disney Channel Wizards of Waverly Place, di mana beliau memegang watak Alex Mason Greyback dan mengulangi wataknya sebanyak 4 episod pada musim ketiga dan kembali ke siri itu pada musim keempat, dan hingga ke penamatnya. Sulkin juga telah mendapat peranan dalam thriller The Heavy.
Pada tahun 2012, Sulkin membintangi siri drama remaja Amerika Pretty Little Liars sebagai watak yang berulang, Wesley Fitzgerald, abang kepada Ezra Fitz. Pada Februari 2013, diumumkan bahawa Sulkin akan memainkan watak Julian Fineman dalam adaptasi televisyen FOX untuk novel dewasa muda Lauren Oliver, Delirium. Pada 8 Mei, dilaporkan bahawa Fox telah memutuskan untuk tidak mengambil Delirium. Dari 2014 hingga 2016, Sulkin membintangi komedi MTV Faking It. Sulkin memegang watak sebagai Liam Booker. Sulkin mengalahkan Victoria Justice pada episod Spike 's Lip Sync Battle pada 30 Julai 2015, di mana beliau mempersembahkan " I Believe in a Thing Called Love " oleh The Darkness sebelum memakai rambut palsu dan tidak berbaju untuk mempersembahkan " Milkshake " Kelis.
Sulkin membintangi watak utama Sam Fuller dalam filem ngeri seram Don't Hang Up yang ditayangkan di pawagam pada 10 Februari 2017.
Sulkin juga memainkan Chase Stein dalam Runaways, sebuah siri Hulu yang berlatarkan Marvel Cinematic Universe.
Grand Prix Australia 2011
Grand Prix Australia 2011 (nama rasmi: 2011 Formula 1 Qantas Australian Grand Prix) merupakan sebuah perlumbaan bermotor Formula Satu yang diadakan di Litar Albert Park di Melbourne pada 27 Mac 2011. Ia merupakan perlumbaan ke-76 dalam sejarah Grand Prix Australia, yang bermula dengan 100 Miles Road Race pada tahun 1928. Mula-mula dirancangkan sebagai perlumbaan kedua dalam kalendar Formula Satu musim 2011, ia menjadi perlumbaan pembuka musim ekoran pembatalan Grand Prix Bahrain akibat ketegangan awam di negara itu.
Perlumbaan sebanyak 58 pusingan ini dimenangi oleh Juara Dunia bertahan, Sebastian Vettel bagi pasukan Red Bull Racing, setelah bermula dari petak pertama. Lewis Hamilton mendapat tangga kedua untuk McLaren, manakala Vitaly Petrov dari Renault mendapat tempat ketiga untuk mendapat podium pertama dalam kerjayanya.
Latar belakang
Pada hari Khamis sebelum perlumbaan itu, FIA mengubah peraturan untuk Drag Reduction System (DRS). Di mana peraturan asal telah dipanggil untuk tanda untuk diletakkan pada akhir 600 meter laluan lurus utama mewakili zon di mana DRS digunakan, ini kemudian berubah untuk merangkumi keseluruhan panjang laluan lurus, 867 meter dalam panjang. Jarak antara laluan "pengesanan" dan "pengaktifan" – tanda atas litar yang mengukur masa antara dua kereta dan titik di mana DRS boleh digunakan – juga dilanjutkan supaya dapat membenarkan pemandu lebih banyak masa menyedari sistem DRS mereka itu aktif.
Sesi latihan Jumaat dijalankan dalam keadaan tidak seperti mana-mana pasukan telah mengalami semasa ujian musim sejuk, dengan suhu rendah, keadaan angin berubah dan hujan renyai lewat pada waktu tengah hari. Ini membuat latihan satu pengalaman pembelajaran untuk pasukan, kerana tayar Pirelli mempunyai jalur suhu lebih sempit daripada tayar Bridgestone digunakan dalam 2010. Dengan ambien dan suhu litar konsisten lebih rendah daripada 20 °C, pasukan bergelut untuk mencari jalur prestasi yang optimum untuk tayar.
Flatpak
Flatpak ialah sebuah sistem untuk pemasangan perisian, pengurusan pakej, dan pemayaan aplikasi untuk persekitaran atas meja Linux. Sistem ini menyediakan persekitaran sandbox yang membolehkan pengguna menjalankan aplikasi-aplikasi dalam persekitaran terasing daripada yang lain dalam sesebuah sistem. Setiap aplikasi yang menggunakan Flatpak perlu mendapat izin daripada pengguna jika ingin mengawal mana-mana perkakas atau menggunakan fail si pengguna.
Cek mek molek
Cek mek molek boleh merujuk kepada perkara berikut:-
Tentera Pembebasan Kosovo
Tentera Pembebasan Kosovo atau KLA (Ushtria Çlirimtare e Kosovës atau UÇK) adalah sebuah pertubuhan pejuang Kosovo yang berketurunan Albania, yang mana cuba mendapatkan kemerdekaan Kosovo daripada Republik Persekutuan Yugoslavia pada tahun 1990-an.
Zohor
Zohor merupakan sebuah kampung dan kawasan perbandaran yang terletak di daerah Malacky, wilayah Bratislava, Slovakia.
Sultan Haji Muhammad Ali
Sultan Muhammad Ali merupakan Sultan Brunei ke-12 memerintah dari tahun 1660 hingga tahun 1661. Baginda merupakan putera kepada Sultan Muhammad Hasan.
Takhta kerajaan baginda direbut oleh Pengiran Bendahara Abdul Hakkul Mubin yang mengamuk kerana anaknya telah mati ditikam oleh Pengiran Muda Bongsu ibni Sultan Muhammad Ali. Putera Pangiran Bendahara Abdul Hakkul Mubin telah menghina Pengiran Muda Bongsu yang kalah sewaktu bersabung ayam. Sultan Muhammad Ali dibunuh pada waktu Asar, 14 Rabiul Awal 1072 (bersamaan 7 November 1661) oleh Pengiran Bendahara Abdul Hakkul Mubin, dan anaknya Pengiran Muda Bongsu dibantu bondanya Permaisuri Ratu Zulaiha telah berhasil lari bersama Datok Panglima Alibasa ke Sambas. Kemudian Bendahara Hakkul Mubin mengistiharkan dirinya sendiri dan menaiki takhta dengan gelaran Sultan Abdul Hakkul Mubin.
{{Anak | Pengiran Muda Bongsu Maulana Ustman Abdul Kaffi Raja Sari| ibni Sultan Haji Muhammad Ali
Tualang (nyahkekaburan)
Tempat
Tumbuhan
Haiwan
Qyzylashchy
Qyzylashchy merupakan sebuah kampung yang terletak di kawasan Wilayah Almaty di tenggara Kazakhstan.
Ambérieu-en-Bugey
Ambérieu-en-Bugey (disebut [ɑ̃.be.ʁjø ɑ̃ by.ʒɛ]) ialah komun di jabatan Ain dan di kawasan  Rhône-Alpes di timur Perancis.
Damua
Damua ialah sebuah bandar banci ("census town") dalam daerah Chhindwara di negeri Madhya Pradesh, India.
Demografik 2001
Menurut bancian India pada tahun 2001, Damua memiliki bilangan penduduk seramai 15,856. Dari jumlah tersebut, kaum lelaki membentuk 52% dari jumlah keseluruhan populasi dan wanita seramai 48%.
Pendidikan 2011
Menurut bancian India pada tahun 2001 Damua memiliki kadar pendidikan (kebolehan membaca) 73%, melebihi kadar purata kebangsaan 59.5%; dengan 56% lelaki dan 44% wanita mampu membaca. 10% dari populasi berusia di bawah 6 tahun. (2001)
Chanceaux
Chanceaux ialah komun di jabatan Côte-d'Or di timur Perancis.
Perang Bulgaria-Byzantium
Perang Bulgaria-Byzantium merujuk pada siri-siri konflik yang berlaku antara Byzantium dan Bulgaria yang mana bermula apabila orang Bulgar mula mendiami semenanjung Balkan pada kurun ke-5, serta perluasan empayar Bulgaria ke arah barat daya selepas tahun 680 AD. Bulgaria dan Byzantium terus bersengketa pada kurun selepasnya dengan kejayaan yang beraneka, sehingga orang Bulgaria yang diketuai oleh Krum, mengakibatkan satu siri kekalahan bagi Byzantium. Selepas kematian Krum pada tahun 814, anak lelaki beliau Omurtag telah merundingkan satu perjanjian damai selama 30 tahun. Simeon I, yang memerintah Bulgaria pada tahun 893 hingga 927 juga memperoleh beberapa kejayaan dalam kempen melawan Byzantium. Anak lelaki beliau, Peter I merundingkan sebuah lagi perjanjian damai yang bertahan lama. Zaman pemerintahan beliau diikuti oleh satu tempoh kejatuhan negara Bulgaria.
Pada tahun 971, John I Tzimiskes, maharaja Byzantium, berjaya menakluk sebahagian besar empayar Bulgaria yang lemah, berdepan dengan peperangan dengan Rusia, Pecheneg, Magyar dan Croatia dengan mengalahkan Boris II dan menawan Preslav, ibu negara Bulgaria. Samuel berjaya menstabilkan negara Bulgaria dengan berpusat di kota Prespa tetapi pada penghujung pemerintahan beliau, Byzantium berjaya menguasai lagi. Constantinople di bawah pemerintahan Basil II berjaya menakluk sepenuhnya Bulgaria pada tahun 1018 hasil daripada Pertempuran Kleidion pada tahun 1014. Terdapat beberapa pemberontakan menentang pemerintahan Byzantium pada tahun 1040 hingga 1041, dan pada tahun 1070an hingga 1080an, tetapi gagal. Bagaimanapun, pada tahun 1185, Theodore Peter dan Ivan Asen memula sebuah pemberontakan baharu, dan mula melemahkan empayar Byzantium, yang mana berhadapan dengan masalah dalaman dinasti, oleh itu tidak berjaya menghapuskan pemberontakan ini.
Selepas Perang Salib Keempat, ekoran penaklukan Constantinople pada tahun 1204, Kaloyan, maharaja Bulgaria, cuba untuk mewujudkan hubungan baik dengan paa salibi, tetapi empayar Latin yang baru diwujudkan telah menolak sebarang tawaran persekutuan dengan Bulgaria. Oleh kerana disambut dingin, Kaloyan bersekutu dengan Nicaea, salah sebuah negeri-negeri Byzantium yang diwujudkan selepas kejatuhan Constantinople, yang mana mengurangkan kuasa para salibi di kawasan ini. Meskipun sepupu beliau, Boril bersekutu dengan empayar Latin, para penganti Boril menyebelahi Nicae, meskipun menerima beberapa serangan berterusan daripada mereka. Selepas kejatuhan empayar Latin, Byzantium, mengambil kesempatan ekoran perang saudara Bulgaria, menawan sebahagian daripada Thrace, akan tetapi maharaja Bulgaria Theodore Svetoslav merampas kembali tanah-tanah ini. Hubungan Bulgaria-Byzantium terus turun-naik sehingga Turki Uthmaniyah menawan ibu negara Bulgaria pada tahun 1393 dan ibu negara Byzantium pada tahun 1453.
Pengiktirafan kesatuan sama jantina di Bulgaria
Bulgaria tidak mengakui apa-apa jenis kesatuan sama jantina.
Pada tahun 2008 dan 2009 terdapat banyak perdebatan dengan beberapa tokoh politik, ketua agama, aktivis gay dan individu-individu lain di beberapa stesen televisyen tempatan mengenai perkara ini. Perkara-perkara mengenai perkahwinan sama jantina, pendaftaran perkongsian hidup pasangan sama jantina, dan anak angkat oleh pasangan sama jantina telah banyak dibincangkan. Pada April 2009, terdapat sebuah perdebatan tentang memperkenalkan pendaftaran perkongsian hidup pasangan sama jantina di Bulgaria. Kerajaan telah mencadangkan bahawa Perhimpunan Nasional Bulgaria (Parlimen) harus mengundi dKod Keluarga yang baharu. Rang undang-undang baru sepatutnya untuk memperkenalkan pendaftaran perkongsian hidup.
Bagaimanapun, kesatuan ini tidak memberi kelebihan kepada pasangan sama jantina. Bagaimanapun, pada 16 Julai 2008, suruhanjaya perlindungan terhadap diskriminasi di Bulgaria mencadangkan bahawa hak untuk pendaftaran kesatuan harus diberikan kepada pasangan sama jantina juga. Secara keseluruhan, pada 12 Jun 2009, setelah dua tahun berdebat, Kod Keluarga baharu telah diluluskan tanpa seksyen mengenai pendaftaran perkongsian hidup untuk pasangan sama jantina mahupun berlainan jantina.
Perlembagaan Bulgaria mendefinisikan perkahwinan sebagai kesatuan antara seorang lelaki dan seorang wanita, dan secara efektif melarang perkahwinan sama-seks dari sudut undang-undang.
Daerah Pezinok
Daerah Pezinok (okres Pezinok) merupakan sebuah daerah yang terletak di Wilayah Bratislava barat Slovakia
Peralam
Peralam ialah sebuah Bandar panchayat dalam daerah Thiruvarur di negeri Tamil Nadu, India.
Demografik 2001
Menurut bancian India pada tahun 2001, Peralam memiliki bilangan penduduk seramai 5,844. Dari jumlah tersebut, kaum lelaki membentuk 50% dari jumlah keseluruhan populasi dan wanita seramai 50%.
Pendidikan 2001
Menurut bancian India pada tahun 2001 Peralam memiliki kadar pendidikan (kebolehan membaca) 80%, melebihi kadar purata kebangsaan 59.5%; dengan 52% lelaki dan 48% wanita mampu membaca. 10% dari populasi berusia di bawah 6 tahun. (2001)
Ambérieux-en-Dombes
thumb|[[Jata Ambérieux-en-Dombes.]]
Ambérieux-en-Dombes ialah komun di jabatan Ain dan di kawasan Rhône-Alpes di timur Perancis.
Kampung Ganggarak
Kampung Ganggarak merupakan sebuah kampung yang terletak di Labuan, dalam negeri Wilayah Persekutuan, iaitu sebuah negeri di Malaysia.
Poskod
Poskod yang digunakan di Kampung Ganggarak, Labuan, Wilayah Persekutuan adalah 87000.
Lassy, Val-d'Oise
Lassy ialah komun di jabatan Val-d'Oise di Île-de-France, utara Perancis.
Kampung Ampangan
Kampung Ampangan merupakan sebuah kampung yang terletak di Serian, dalam Sarawak, iaitu sebuah negeri di Malaysia. Sarawak merupakan negeri yang terbesar di Malaysia. Sebelum pembentukan negara Malaysia, Sarawak bebas dari kolonial British pada 22 Julai 1963.
Qyzylqayrat
Qyzylqayrat merupakan sebuah kampung yang terletak di kawasan Wilayah Almaty di tenggara Kazakhstan.
Santa Cristina e Bissone
Santa Cristina e Bissone merupakan kawasan (munisipaliti) di Wilayah Pavia di Itali wilayah Lombardy, terletak 45 km tenggara Milan dan 25 km tenggara Pavia. Pada 31 Disember 2004, daerah ini berpenduduk 1,881 dan keluasan kawasannya ialah 22.2 km².
Sultan Abdul Hakkul Mubin
Sultan Abdul Hakkul Mubin merupakan Sultan Brunei ke-13 memerintah dari tahun 1661 hingga tahun 1673. Baginda merupakan putera kepada Pengiran Bendahara Muhammad Panjang [Raja Dungu]. Bonda baginda adalah Pengiran Tuah, puteri kepada Sultan Muhammad Hassan. Sebelum menaiki takhta, baginda dikenali sebagai Pengiran Bendahara Abdul Mubin. Sepanjang pemerintahan baginda sehingga penghujungnya, terjadinya sebuah peristiwa hitam dalam sejarah Brunei iaitu Perang Saudara.
Perang Saudara (1661 - 1673)
Setelah baginda membunuh Sultan Haji Muhammad Ali, baginda mengisytiharkan diri sebagai Sultan. Namun pengisytiharan ini ditentang oleh Pengiran Muda Muhyiddin yang merupakan menantu sultan Muhammad Ali. Sultan Abdul Hakkul Mubin cuba berdamai dengan Pengiran Muda Muhyiddin dengan menawarkan jawatan tertinggi dalam kerajaan sebagai Pengiran Bendahara. Walaupun tawaran itu diterima, namun Pengiran Muda Muhyiddin dalam diam berazam untuk menumbangkan kerajaan pimpinan Sultan Abdul Hakkul Mubin demi untuk menuntut bela kematian mertuanya Yaitu Sultan Muhammad Ali.
Pengiran Muda Muhyiddin telah membuat rancangan, dengan memaklumkan kepada Sultan bahawa baginda perlu memindahkan pusat kerajaan dan istana dari Kampong Ayer ke Pulau Chermin kerana suasana yang huru-hara setelah peristiwa pembunuhan itu. Sultan Abdul Hakkul Mubin pun terus berpindah ke Pulau Chermin. Apabila baginda pindah ke Pulau Chermin, dikhabarkan kepada baginda bahawa Pengiran Muda Muhyiddin telah menaiki takhta sebagai Sultan Brunei. Pada ketika itu, Brunei ditabdir oleh dua orang Sultan dan dua bendera Sultan dinaikkan dan dikibarkan, satu di Kampong Ayer dan satu lagi di Pulau Chermin.
Baginda pun murka dan berpendapat bahawa bagindalah yang layak menjadi Sultan kerana bagindalah yang memegang Alat-Alat Adat Istiadat, terutamanya Makhota Kerajaan. Baginda pun memulakan peperangan dengan Sultan Muhyiddin, namun setiap serangan dari Pulau Chermin berjaya dikalahkan oleh pihak Sultan Muhyiddin.
Menurut sumber lain, Sultan Muhyiddin dikatakan pernah meminta pertolongan dari pihak Sulu untuk menggugurkan Sultan Abdul Hakkul Mubin, dan sebagai ganjaran dikatakan baginda menawarkan kawasan Sabah kepada pihak Sulu. Namun, sumber ini tidak begitu diterima oleh pihak Brunei dan Malaysia sewaktu dakwaan Filipina untuk menuntut Sabah sewaktu penubuhan Malaysia.
Setelah 12 tahun berlalu, Sultan Abdul Hakkul Mubin diserang mengejut oleh Sultan Muhyiddin dengan serangan di Pulau Chermin. Sebelum pihak Sultan Muhyiddin sampai ke Pulau Chermin, Sultan Abdul Hakkul Mubin menitahkan supaya semua barang-barang Adat Istiadat termasuklah Mahkota Kerajaan sebagai simbol kekuasaan kerajaan, dimeriamkan ke laut Pulau Chermin. Dikatakan baginda bersumpah kepada mahkota tersebut bahawa sesiapa yang menjumpai mahkota ini maka malapetaka akan menimpa kepada seseorang atau mana-mana kumpulan yang menemuinya.
Satu penumpahan darah berlaku di Pulau Chermin dan akhirnya baginda pun dibunuh oleh Sultan Muhyiddin pada tahun 1673 dan dimakamkan di sana. Baginda diberi jolokan Marhum di Pulau atau Marhum di Seludang.
Melarikan diri ke Sabah
Menurut sumber lain, setelah kalah di Pulau Chermin, baginda tidak dibunuh di sana, namun baginda terpaksa melarikan diri ke Sabah bersama pengikut-pengikut setia baginda ke satu kawasan di pantai Barat Sabah iaitu Kinarut dan mendirikan istana dan negeri di sana dengan dibantu oleh orang Bajau dan Kadazan-Dusun, dan baginda meneruskan serangan ke atas Brunei dari Kinarut selama lebih 10 tahun lagi, tetapi akhirnya baginda kalah di tangan Sultan Muhyiddin.
Livilliers
Livilliers ialah komun di jabatan Val-d'Oise di Île-de-France, utara Perancis.
Ambléon
Ambléon ialah komun di jabatan Ain dan di kawasan Rhône-Alpes di timur Perancis.
Cek Mek Molek (lagu)
thumb|kiri|Album Cubit-cubit Sayang. Cek Mek Molek merupakan judul lagu yang dinyanyikan oleh Datuk M. Daud Kilau dalam albumnya Cubit-cubit Sayang. Album tersebut dihasilkan oleh Yusaini Amir.
Dandeli
Dandeli ialah sebuah bandar dalam daerah Uttara Kannada di negeri Karnataka, India.